ddrg/super_eurlex huggingface dataset:
(97)

Saistībā ar šo Komisija norāda, ka noteiktos apstākļos kompensācija par kaitējumu, ko izraisa valsts iestāžu nelikumīgas vai citādas darbības (19), nenozīmē, ka tiek piešķirta priekšrocība, tādēļ to neuzskata par valsts atbalstu Līguma 107. panta 1. punkta nozīmē (20). Kompensācijai par kaitējumu un valsts atbalstam ir atšķirīgi mērķi, jo pirmajā gadījumā mērķis ir atjaunot stāvokli, kādā kaitējuma cietējs bija pirms kaitējuma nodarīšanas, it kā kaitējuma nebūtu bijis (restitutio in integrum). Saistībā ar šo Komisija arī norāda, ka kompensācija par kaitējumu ir ārpus valsts atbalsta noteikumiem un tās pamatā ir vispārējie kompensēšanas noteikumi (21). Visbeidzot, Komisija atgādina, ka Tiesa savā spriedumā Lucchini lietā atzina, ka valsts tiesa nedrīkst piemērot valsts tiesību aktus, ja šāda tiesību akta piemērošanas radītā ietekme nozīmētu graut “Kopienu tiesību piemērošanu, kā rezultātā nebūtu iespējams atgūt valsts atbalstu, kas piešķirts, pārkāpjot Kopienu tiesības” (22). Šāda paziņojuma pamatā ir princips, ka valsts tiesību aktu nevar piemērot, ja tādējādi tiktu grauta Savienības tiesību akta atbilstīga piemērošana (23).
(9)

Saskaņā ar Regulas (ES) Nr. 1306/2013 54. panta 3. punktu dalībvalstis, pienācīgi to pamatojot, var pieņemt lēmumu neturpināt atgūšanas procedūru. Šādu lēmumu var pieņemt vienīgi tādos gadījumos, ja līdzekļu atgūšanas izmaksas, kas jau radušās vai kas varētu rasties, kopā pārsniedz atgūstamo līdzekļu summu vai ja atgūšana izrādās neiespējama debitora vai juridiski par pārkāpumu atbildīgās personas maksātnespējas dēļ, kas ir konstatēta un apstiprināta saskaņā ar attiecīgās dalībvalsts tiesību aktiem. Ja šādu lēmumu pieņem četros gados pēc atgūšanas pieprasījuma datuma vai – gadījumos, kad atgūšanai veic tiesvedību attiecīgās valsts tiesā, – astoņos gados pēc tā, 100 % no neatgūšanas finansiālajām sekām būtu jāsedz no ES budžeta. Summas, par kurām dalībvalsts pieņem lēmumu neturpināt atgūšanas procedūru, un minētā lēmuma pamatojumu norāda atbilstoši Īstenošanas regulas (ES) Nr. 908/2014 29. panta e) punktam sagatavotajos gada pārskatos, kas minēti Regulas (ES) Nr. 1306/2013 102. panta 1. punkta c) apakšpunkta iii) punktā. Tādējādi attiecīgajām dalībvalstīm šīs summas nebūtu jāsedz, un tāpēc tās sedz no ES budžeta.
(4)

Uzņēmums Bayer CropScience2007. gada 17. aprīlī iesniedza Eiropas Komisijai pieteikumu saskaņā ar Regulas (EK) Nr. 1829/2003 11. un 23. pantu, lai atjaunotu atļauju pārtikas produktiem un pārtikas produktu sastāvdaļām, kas ražoti no kukurūzas T25, kā arī barībai, kas satur vai sastāv no ģenētiski modificētas kukurūzas T25, un barībai, kas ražota no kukurūzas T25 (barības sastāvdaļas un barības piedevas), un kukurūzas T25 sēklām audzēšanai, kas iepriekš tika paziņoti kā esoši produkti saskaņā ar minētās regulas 8. panta 1. punkta a) apakšpunktu un 20. panta 1. punkta a) apakšpunktu.
(8)

Pēc pieteikuma saņemšanas no Savienības 2011. gadā par hlornaftalīnu iekļaušanu NOP IK konstatēja, ka polihlornaftalīni atbilst konvencijas kritērijiem to iekļaušanai tās A un C pielikumā. Pušu septītajā konferencē ir plānots pieņemt lēmumu par PHN iekļaušanu konvencijas A un C pielikumā.
(133)

Pirms administratīvā līguma neatkarīgas ekonomiskās analīzes vispirms ir jāizvērtē NEUWOGES iesniegtās ex post naudas plūsmas analīzes, kuru nolūks ir parādīt, kādu administratīvā līguma ģenerētu ex ante naudas plūsmu piesardzīgs TED būtu prognozējis. NEUWOGES apgalvo, ka, izmantojot reālistiskus ex ante pieņēmumus – NEUWOGES uzskata, ka tādi būtu īres maksas palielināšanās par [..] % gadā, izmaksu indeksācija par [..] % gadā un brīvo dzīvokļu skaits […]% –, varētu prognozēt, ka administratīvais līgums ex ante radītu pilnīgi negatīvu naudas plūsmu, proti, EUR [..] nominālā izteiksmē un EUR [..] pēc diskontēšanas (76). Vēl NEUWOGES apgalvo, ka, tikai izdarot iespējami nereālistiskus ex ante pieņēmumus – īres maksas palielināšanās par [..] % gadā, brīvo dzīvokļu skaits [..] % un nemainīgas izmaksas –, varētu prognozēt, ka administratīvais līgums radītu pozitīvu vērtību, proti, EUR [..] nominālā izteiksmē un EUR [..] pēc diskontēšanas (77). Pamatojoties uz to, NEUWOGES uzskata – jau no sākuma bija skaidrs, ka, lai segtu nomas maksu, katru gadu īres maksa būtu jāpalielina par [..] %, turklāt izmaksu palielināšana nebūtu iespējama.
LV Eiropas Savienības Oficiālais Vēstnesis L 64/1

PADOMES LĒMUMS (ES) 2015/372

(2014. gada 8. oktobris)

par to, lai Savienības un tās dalībvalstu vārdā parakstītu un provizoriski piemērotu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,

ņemot vērā Horvātijas Pievienošanās aktu un jo īpaši tā 6. panta 2. punkta otro daļu,

ņemot vērā Eiropas Komisijas priekšlikumu,

tā kā:

(1) Padome 2012. gada 14. septembrī pilnvaroja Komisiju Savienības, tās dalībvalstu un Horvātijas Republikas vārdā uzsākt sarunas, lai noslēgtu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses (1), lai ņemtu vērā Horvātijas Republikas pievienošanos Eiropas Savienībai (“protokols”).

(2) Šīs sarunas tika sekmīgi pabeigtas 2013. gada 12. decembrī.

(3) Protokols būtu jāparaksta Savienības un tās dalībvalstu vārdā, ņemot vērā tā noslēgšanu vēlāk.

(4) Protokols būtu provizoriski jāpiemēro,

IR PIEŅĒMUSI ŠO LĒMUMU.

1. pants

Ar šo Savienības un tās dalībvalstu vārdā atļauj parakstīt Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai, ņemot vērā protokola noslēgšanu.

Protokola teksts ir pievienots šim lēmumam.

2. pants

Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā parakstīt protokolu.

3. pants

Protokolu saskaņā ar tā 3. panta 2. punktu provizoriski piemēro no brīža, kad Puses to parakstījušas (2), līdz tas stājas spēkā.

4. pants

Šis lēmums stājas spēkā tā pieņemšanas dienā.

Luksemburgā, 2014. gada 8. oktobrī Padomes vārdā – priekšsēdētājs M. LUPI

(1) Nolīguma teksts publicēts OV L 208, 2.8.2013., 3. lpp.

(2) Dienu, no kuras protokolu piemēro provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.
(83)

Pārstrukturēšanas plāns paredz atjaunot ilgtermiņa dzīvotspēju 2015. gadā. Finanšu prognozes par 2013.–2018. gadu tika sagatavotas saskaņā ar sliktākā, pamata un labākā gadījuma scenāriju. Tiek prognozēts, ka Uzņēmums ziņos par peļņu no pamatdarbības, radīs pozitīvas naudas plūsmas no operācijām un iegūs pozitīvu atdevi no ieguldītā kapitāla (ROCE), sākot no 2014. gada. Tiek plānots, ka neto peļņa tiks sasniegta, sākot no 2015. gada. Turpmākajā tabulā ir iekļauti būtiskākie prognozētie finanšu dati saskaņā ar pamata scenāriju. 4. tabula Būtiskākie prognozētie finanšu dati saskaņā ar pamata scenāriju (dati izteikti PLN miljonos) 2013 2014 2015 2016 2017 2018 Ieņēmumi no pārdošanas [2 900–3 400] [2 900–3 400] [2 650–3 150] [3 300–3 800] [4 050–4 550] [4 300–4 800] Peļņa/zaudējumi no pamatdarbības [no – 157 līdz – 130] 71,0 [113–137] [200–240] [210–250] [175–215] Neto peļņa/zaudējumi 196,1 [no – 20 līdz – 16] [67–80] [155–190] [180–220] [140–170] Naudas plūsmas no operācijām [no – 175 līdz – 145] [170–206] [300–360] [360–440] [370–450] [335–415] ROCE [no – 4,4 līdz – 3,6] % [2,7–3,3] % [5–6] % [9–11] % [10–12] % [8–10] % Avots: pārstrukturēšanas plāns.
(33)

Atbilstīgi programmai ISA 2 izstrādātajiem sadarbspējas risinājumiem vajadzētu būt saskaņā ar galalietotāju tiesībām piekļūt informācijai un saturam un to izplatīt, izmantot un nodrošināt lietojumprogrammas un pakalpojumus un izmantot savu izraudzīto galiekārtu neatkarīgi no galalietotāja vai pakalpojumu sniedzēja atrašanās vietas vai no informācijas, satura, lietojumprogrammas vai pakalpojuma sniegšanas, izcelsmes vai piegādes vietas, izmantojot savus interneta piekļuves pakalpojumus, kā to paredz Eiropas Parlamenta un Padomes Regula (ES) 2015/2120 (27).
(6)

Izstrādājot, lietojot un uzturot APS sistēmu, tiek piemēroti Komisijas racionalizācijas politikas principi attiecībā uz informācijas tehnoloģijām (IT), proti, panākt efektīvāko iespējamo risinājumu un izvairīties no IT sistēmu liekas dublēšanas, atkārtoti izmantojot līdzšinējās sistēmas – šajā gadījumā, kur iespējams, atkārtoti izmantojot līdzšinējās datu apmaiņas sistēmas.
(4)

Itālija lūdza piešķirt atkāpi, lai nepieļautu, ka par piegādēm valsts iestādēm maksājamais PVN tiek maksāts piegādātājam, bet gan tā vietā tiek iemaksāts atsevišķā un bloķētā bankas kontā. Šai atkāpei būtu jānodrošina, ka tiek izslēgta šāda veida iespēja izvairīties no nodokļu maksāšanas, neskarot maksājamā PVN summu. Tāpēc attiecībā uz minētajām piegādēm ir jāievieš atkāpe no Direktīvas 2006/112/EK 206. panta. Turklāt jāievieš arī atkāpe no Direktīvas 2006/112/EK 226. panta, lai rēķinā iekļautu īpašu norādi par to, ka PVN ir jāiemaksā minētajā īpašajā kontā.
(5)

Spānija ir paziņojusi, ka viens pārbaudes centrs Vigo (Vigo) ostā būtu jāsvītro no attiecīgās dalībvalsts ierakstu saraksta un ka būtu jāaptur divu pārbaudes centru darbība tajā pašā ostā. Nīderlande ir paziņojusi, ka viens pārbaudes centrs, kas atrodas Vlisingenē (Vlissingen), būtu jāsvītro no attiecīgās dalībvalsts ierakstu saraksta. Apvienotā Karaliste ir paziņojusi, ka Menstonas (Manston) robežkontroles punkts būtu jāsvītro no attiecīgās dalībvalsts ierakstu saraksta. Tāpēc Lēmuma 2009/821/EK I pielikumā iekļautie ierakstu saraksti par minētajām dalībvalstīm būtu attiecīgi jāgroza.
5)

lēmuma 13. pantu aizstāj ar šādu: “13. pants Finanšu noteikumi 1. Finanšu atsauces summa, kas paredzēta ar EUBAM Libya saistīto izdevumu segšanai laikposmā no 2013. gada 22. maija līdz 2014. gada 21. maijam, ir EUR 30 300 000. Finanšu atsauces summa, kas paredzēta ar EUBAM Libya saistīto izdevumu segšanai laikposmā no 2014. gada 22. maija līdz 2015. gada 21. novembrim, ir EUR 26 200 000. 2. Visus izdevumus pārvalda saskaņā ar noteikumiem un procedūrām, ko piemēro Savienības vispārējam budžetam. Fizisku un juridisku personu dalība procedūrās, ar ko EUBAM Libya piešķir iepirkuma līgumu slēgšanas tiesības, ir bez ierobežojumiem. Turklāt EUBAM Libya iegādātajām precēm netiek piemēroti izcelsmes noteikumi. Ja Komisija to apstiprina, misija var slēgt tehniskas vienošanās ar dalībvalstīm, uzņēmējvalsti, iesaistītajām trešām valstīm un citiem starptautiskiem dalībniekiem par ekipējuma, pakalpojumu un telpu nodrošināšanu EUBAM Libya vajadzībām. 3. EUBAM Libya ir atbildīga par misijas budžeta izpildi. Minētajā nolūkā EUBAM Libya paraksta vienošanos ar Komisiju. 4. Neskarot noteikumus par EUBAM Libya un tās personāla statusu, EUBAM Libya ir atbildīga par jebkurām prasībām un saistībām, kas rodas, īstenojot pilnvaras, no 2015. gada 22. maija, izņemot jebkādas prasības, kas ir saistītas ar smagiem misijas vadītāja pārkāpumiem, par kuriem atbildīgs ir misijas vadītājs. 5. Finanšu noteikumu īstenošana neskar 4., 5. un 6. pantā paredzēto komandķēdi un EUBAM Libya operatīvās vajadzības, tostarp ekipējuma savietojamību un tās grupu sadarbspēju. 6. Izdevumi ir atļauti no 3. punktā minētās vienošanās parakstīšanas dienas.” ;
2)

lēmuma 9. panta 1. punktu aizstāj ar šādu: “1. Ar misiju saistīto izdevumu segšanai paredzētā finanšu atsauces summa laikposmam no 2010. gada 1. oktobra līdz 2011. gada 30. septembrim ir EUR 12 600 000. Ar misiju saistīto izdevumu segšanai paredzētā finanšu atsauces summa laikposmam no 2011. gada 1. oktobra līdz 2012. gada 30. septembrim ir EUR 13 600 000. Ar misiju saistīto izdevumu segšanai paredzētā finanšu atsauces summa laikposmam no 2012. gada 1. oktobra līdz 2013. gada 30. septembrim ir EUR 11 000 000. Ar misiju saistīto izdevumu segšanai paredzētā finanšu atsauces summa laikposmam no 2013. gada 1. oktobra līdz 2014. gada 30. septembrim ir EUR 8 455 000. Ar misiju saistīto izdevumu segšanai paredzētā finanšu atsauces summa laikposmam no 2014. gada 1. oktobra līdz 2015. gada 30. jūnijam ir EUR 4 600 000. Ar misiju saistīto izdevumu segšanai paredzētā finanšu atsauces summa laikposmam no 2015. gada 1. jūlija līdz 2016. gada 30. jūnijam ir EUR 2 700 000.”
Latvijas Republikas Satversmes aizsardzības birojs (Constitution Protection Bureau of the Republic of Latvia)
e)

Nozares veids un/vai NACE kods*: ja uzņēmums ir saistīts ar vairāk nekā vienu SPIRS un/vai NACE kodu, nošķir galveno darbību un sekundārās darbības. 1. Nozares veids jānorāda saskaņā ar Seveso SPIRS kodiem: 1. Lauksaimniecība 2. Atpūta un sports (piemēram, ledus halle) 3. Derīgo izrakteņu ieguve (izbiras un fizikālķīmiskie procesi) 4. Metālu pārstrāde 5. Melno metālu pārstrāde (lietuves, kausētavas u. c.) 6. Krāsaino metālu pārstrāde (lietuves, kausēšana u. c.) 7. Metālu pārstrāde, izmantojot elektrolītiskos vai ķīmiskos procesus 8. Naftas ķīmijas sektors/naftas pārstrādes uzņēmumi 9. Elektroenerģijas ražošana, apgāde un sadale 10. Degvielas glabāšana (tostarp apkure, mazumtirdzniecība u. c.) 11. Sprāgstvielu ražošana, iznīcināšana un uzglabāšana 12. Uguņošanas ierīču ražošana un uzglabāšana 13. Sašķidrinātas naftas gāzes ražošana, fasēšana un beztaras izplatīšana 14. Sašķidrinātas naftas gāzes glabāšana 15. SDG uzglabāšana un sadale 16. Vairumtirdzniecības un mazumtirdzniecības uzglabāšana un izplatīšana (izņemot sašķidrināto naftas gāzi) 17. Pesticīdu, biocīdu, fungicīdu ražošana un uzglabāšana 18. Mēslošanas līdzekļu ražošana un uzglabāšana 19. Medikamentu ražošana 20. Atkritumu uzglabāšana, pārstrāde un apglabāšana 21. Ūdens un notekūdeņi (savākšana, piegāde, apstrāde) 22. Ķīmiskās iekārtas 23. Pamata organisko ķīmisko vielu ražošana 24. Plastmasas un gumijas ražošana 25. Celulozes un papīra ražošana 26. Koka apstrāde un mēbeles 27. Tekstilizstrādājumu ražošana un apstrāde 28. Pārtikas produktu un dzērienu ražošana 29. Vispārīgā inženierija, ražošana un montāža 30. Kuģubūve, kuģu sagriešana lūžņos, kuģu remonts 31. Celtniecība un inženiertehniskā būvniecība 32. Keramika (ķieģeļi, keramika, stikls, cements u. c.) 33. Stikla ražošana 34. Cementa, kaļķa un ģipša ražošana 35. Elektronika un elektrotehnika 36. Izkraušanas un transporta centri (ostas, lidostas, kravas parki, šķirotavas u. c.) 37. Medicīna, pētniecība, izglītība (tostarp slimnīcas, universitātes u. c.) 38. Vispārējā ķimikāliju ražošana (citur sarakstā neminēta) 39. Citas darbības (citur sarakstā neminētas) 2. NACE kods: NACE ir Eiropas nozaru standarts attiecībā uz saimniecisko darbību statistisko klasifikāciju, kas sastāv no 6 ciparu koda. Lietotājs var saistīt Seveso uzņēmumu ar šo klasifikācijas shēmu, norādot pirmos 4 ciparus papildus vai kā alternatīvu SPIRS kodiem.
LPTP 24.

Lai samazinātu SO2 emisijas no kaļķu cepļa, LPTP ir izmantot vienu no tālāk aprakstītajiem tehniskajiem paņēmieniem vai to kombināciju.
LV Eiropas Savienības Oficiālais Vēstnesis L 300/1

PADOMES LĒMUMS

(2014. gada 8. oktobris)

par to, lai Eiropas Savienības un tās dalībvalstu vārdā parakstītu Protokolu Pamatnolīgumam par visaptverošu partnerību un sadarbību starp Eiropas Savienību un tās dalībvalstīm, no vienas puses, un Vjetnamas Sociālistisko Republiku, no otras puses, lai ņemtu vērā Horvātijas Republikas pievienošanos Eiropas Savienībai

(2014/717/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 207. un 209. pantu saistībā ar 218. panta 5. punktu,

ņemot vērā Aktu par Horvātijas Republikas pievienošanos un jo īpaši tā 6. panta 2. punktu,

ņemot vērā Eiropas Komisijas priekšlikumu,

tā kā:

(1) Saskaņā ar Akta par Horvātijas Republikas pievienošanos (“Pievienošanās akts”) 6. panta 2. punktu par Horvātijas Republikas pievienošanos Pamatnolīgumam par visaptverošu partnerību un sadarbību starp Eiropas Savienību un tās dalībvalstīm, no vienas puses, un Vjetnamas Sociālistisko Republiku, no otras puses (“nolīgums”), ir jāvienojas nolīguma protokolā (“protokols”). Saskaņā ar Pievienošanās akta 6. panta 2. punktu attiecībā uz šādu pievienošanos ir jāpiemēro vienkāršota procedūra, sakarā ar ko Padomei, pieņemot vienprātīgu lēmumu dalībvalstu vārdā, un attiecīgajām trešām valstīm ir jānoslēdz protokols.

(2) Padome 2012. gada 14. septembrī pilnvaroja Komisiju sākt sarunas ar attiecīgajām trešām valstīm. Sarunas ar Vjetnamas Sociālistisko Republiku tika sekmīgi pabeigtas, parafējot protokolu 2014. gada 21. maijā.

(3) Protokols būtu jāparaksta Savienības un tās dalībvalstu vārdā, ņemot vērā tā noslēgšanu vēlāk,

IR PIEŅĒMUSI ŠO LĒMUMU.

1. pants

Ar šo tiek atļauts Eiropas Savienības un tās dalībvalstu vārdā parakstīt Protokolu Pamatnolīgumam par visaptverošu partnerību un sadarbību starp Eiropas Savienību un tās dalībvalstīm, no vienas puses, un Vjetnamas Sociālistisko Republiku, no otras puses, lai ņemtu vērā Horvātijas Republikas pievienošanos Eiropas Savienībai, ar noteikumu, ka protokolu noslēgs.

Protokola tekstu publicēs kopā ar lēmumu par tā noslēgšanu.

2. pants

Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt protokolu Savienības un tās dalībvalstu vārdā.

3. pants

Šis lēmums stājas spēkā tā pieņemšanas dienā.
(14)

Otrkārt, EU ProSun apgalvo, ka ierosinātais saistību īstenošanas precizējums izraisītu lejupvērstu MIP spirāli. Šajā ziņā Komisija norāda, ka pielāgošanās mehānisms izslēdz lejupvērstas (vai augšupvērstas) cenu spirāles risku, nodrošinot atgriešanos pie sākotnējās MIP, ja cenu svārstības konkrētajā ceturksnī ir mazākas nekā konkrēts procentuāls rādītājs. Turklāt Komisija norāda, ka Bloomberg apkopotās cenu kotācijas tiek uzskatītas par reprezentatīvām saules enerģijas paneļu cenām pasaulē, un to pamatā ir izlase, kas ietver cenas, ko ražotāji no dažādām valstīm reģistrējuši dažādos iekšzemes tirgos. Eiropas Fotoelektrisko ražojumu nozares apvienības (“EPIA”) informācija liecina, ka 2013. gadā Eiropas tirgus veidoja ap 28 % no saules paneļu patēriņa pasaulē (10 975 MW no 38 358 MW jaunuzstādītās jaudas) (11). Rezultātā darījumu, uz kuriem attiecas saistības, ir ievērojami mazāk nekā 28 % no visiem pasaules darījumiem, kam Bloomberg publicētās pasaules tirgus cenas ir reprezentatīvas. Tādejādi MIP izmaiņu ietekme uz Bloomberg publicētajām pasaules tirgus cenām ir ierobežota. Tāpēc apgalvojums, ka MIP pielāgošanas mehānisms varētu izraisīt lejupvērstu cenu spirāli, ir aplams.
(1)

Ekonomisko partnerattiecību nolīgums starp CARIFORUM valstīm, no vienas puses, un Eiropas Kopienu un tās dalībvalstīm, no otras puses (1) (“nolīgums”), tika noslēgts 2008. gada 15. oktobrī un to provizoriski piemēro no 2008. gada 29. decembra.
(132)

Sākotnēji paziņotais pasākums ietekmētu intermodālo termināļu pakalpojumus Slovākijas Republikā, kas piesaista arī pārrobežu pieprasījumu no Austrijas, Čehijas, Ungārijas un mazākā apmērā no Polijas. Lai novērstu konkurences izkropļojumu risku, kā noteikts lēmumā par procedūras sākšanu, un lai pārbaudītu savus pieņēmumus par termināļa ietekmi uz kravu pārvadājumu novirzīšanu no autoceļiem uz dzelzceļu, Slovākijas iestādes nolēma ierobežot projekta darbības jomu un kā izmēģinājuma projektu būvēt vienu termināli Žilinā–Tepličkā. Šis terminālis atradīsies vairāk nekā 200 km attālumā no pašreizējiem Metrans un WienCont termināļiem. Tāpēc tā darbības apgabali nepārklāsies ar Metrans un WienCont darbības teritoriju. Tādējādi pasākuma ietekme uz konkurenci būs ierobežota (26).
(5)

Pamatojoties uz Komisijas (Eurostat) datiem, kas sniegti saskaņā ar Regulas (EK) Nr. 479/2009 14. pantu pēc tam, kad Dānija līdz 2014. gada 1. aprīlim sniedza paziņojumu, kā arī pamatojoties uz Komisijas dienestu 2014. gada pavasara prognozi, var izdarīt šādus secinājumus: — vispārējās valdības budžeta deficīts 2010.–2013. gadā nepārsniedza Līgumā noteikto atsauces vērtību 3 % no IKP, izņemot 2012. gadu, kad bilanci negatīvi ietekmēja vienreizēja atmaksa saistībā ar 2011. gada pensiju reformu. Saskaņā ar aplēsēm šīs vienreizējās atmaksas rezultātā fiskālā bilance 2012. gadā pasliktinājās par 1,6 % no IKP. Vispārējās valdības budžeta deficīts 2010. gadā bija 2,5 % no IKP, 2011. gadā – 1,9 % no IKP, 2012. gadā – 3,8 % no IKP un 2013. gadā – 0,8 % no IKP. Fiskālās bilances uzlabošanās pamatā bija konsolidācijas pasākumi gan ieņēmumu, gan izdevumu jomā, un jo īpaši ierobežotais valsts patēriņa pieaugums, — Dānijas 2014. gada konverģences programmā prognozēts, ka vispārējās valdības budžeta deficīts 2014. gadā būs 1,3 % no IKP un 2015. gadā – 2,9 % no IKP. 2013.–2014. gada laikposmā valsts finanses ietekmēja vienreizēji ieņēmumi no pašreizējo kapitāla pensiju pārstrukturēšanas, kas dod iespēju atmaksāt nodokļu saistības par kapitāla pensijām nākotnē, izmantojot labvēlīgas likmes. Tiek lēsts, ka šis pasākums abos gados uzlabos fiskālo bilanci gandrīz par 1,8 % no IKP. 2015. gadā šim pasākumam nebūs ietekmes, tādējādi ir sagaidāms, ka valsts finanšu deficīts pieaugs. Komisijas dienestu 2014. gada pavasara prognozē paredzēts, ka vispārējās valdības budžeta deficīts 2014. gadā sasniegs 1,2 % no IKP un 2015. gadā – 2,7 % no IKP. Tādējādi ir gaidāms, ka prognožu laikposmā budžeta deficīts saglabāsies zem Līgumā noteiktās atsauces vērtības 3 % no IKP, — pēc uzlabošanās gandrīz par 0,7 % no IKP kumulatīvā izteiksmē starp 2011. un 2013. gadu ir gaidāms, ka strukturālā bilance, t. i., vispārējās valdības bilance, kurā veiktas korekcijas attiecībā uz ekonomikas ciklu un atskaitīti vienreizējie un citi pagaidu pasākumi, pasliktināsies par 0,8 % no IKP 2014. gadā (līdz – 0,2 % no IKP) un vēl par 0,3 % no IKP 2015. gadā, ja pieņem, ka politika paliks nemainīga, — Komisijas dienestu 2014. gada pavasara prognozē paredzēts, ka vispārējās valdības bruto parāds 2014. gadā samazināsies līdz 43,5 % no IKP un 2015. gadā palielināsies līdz 44,9 % no IKP, kas ir zem Līgumā noteiktās atsauces vērtības 60 % no IKP.
“d)

Kopienas tiesību akti, kas stājas spēkā no 2014. gada 1. janvāra: — 32013 D 1313: Eiropas Parlamenta un Padomes Lēmums Nr. 1313/2013/ES (2013. gada 17. decembris) par Savienības civilās aizsardzības mehānismu (OV L 347, 20.12.2013., 924. lpp.). Lihtenšteina tiek atbrīvota no dalības šajā programmā, kā arī no finansiāla ieguldījuma tajā.”